“Good evening, buenos noches. Ja sam sada student univerziteta Maryland...”
Mladih Hispanika na američkim univerzitetima je nesrazmjerno malo u odnosu na ukupan broj stanovnika porijeklom iz Latinske Amerike
Osnivač Simpozijuma mladih Hispanika George Cushman kaže da mnogi mladi Hispanici vjeruju da nisu dovoljno pametni za studij na koledžu ili univerzitetu i ističe: “Ono što moramo promijeniti je takav način razmišljanja jer... to su fantastična djeca.” Hispanici ili Latinoamerikanci , kako se uobičajeno u Sjedinjenim Američkim Državama nazivaju američki državljani i useljenici porijeklom iz zemalja Centralne i Južne Amerike, su dio ukupnog stanovništva koji se najbrže uvećava. Ipak, broj mladih Hispanika na američkim koledžima i univerzitetima je nesrazmjerno mali. Hispanic College Fund, neprofitna organizacija kroz brojne programe djelovanja nastoji nešto od te nepovoljne statistike promijeniti. Ilustrativan je primjer Karen Guzman. Ona je brucoš na univerzitetu Maryland, nedaleko od Washingtona. Studira kompjuterologiju i psihologiju. Odluku da pokuša steći univerzitetsko obrazovanje donijela je nakon četverodnevnog učešća na Simpozijumu mladih Hispanika prije tri godine: Simpozijum mladih Hispanika je program koji sponzorira Hispanic College Fund, neprofitna organizacija čiji je osnovni cilj pomoći da mladi Hispanici steknu univerzitetsko obrazovanje. Jedan od polaznika Simpozijuma prošlog ljeta bio je i Robert Arenas, junior: Robert Arenas, senior, kaže da je učešće na simpozijumu duboko dojmilo njegovog sina: Osnivač Simpozijuma mladih Hispanika George Cushman kaže da mnogi mladi Hispanici vjeruju da nisu dovoljno pametni za studij na koledžu ili univerzitetu. Po njemu, promijeniti to uvjerenje je ulaganje u budućnost: Učešće na Simpozijumu je samo prvi korak u okviru programa pomoći Hispanic College Fund-a na putu ka koledžu ili univerzitetu, kaže glasnogovornica Fund-a Anne Guarnera i dodaje: “Good evening, buenos noches. Ja sam sada student univerziteta Maryland...” pozdravlja sa ponosom Karen Guzman prisutne na jednom skupu Instituta mladih Hispanika. A nakon završetka tog skupa će reći: Uz savjete visoko-obrazovanih, uz pomoć mreže Hispanic College Fund-a Karen Guzman, kako kaže, osjeća da su pred njom sva vrata otvorena i da samo od nje ovisi hoće li ostvariti svoje snove.